2010/0326 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján

a 2000/75/EK irányelvnek a kéknyelv-betegség elleni vakcinálás tekintetében történő módosításáról szóló európai parlamenti és tanácsi irányelv elfogadására tekintettel első olvasatban kialakított tanácsi állásponttal kapcsolatban az EUMSZ 294. cikke (6) bekezdésének megfelelően elfogadott bizottsági és európai parlamenti közleményről szóló tanácsi álláspontról

1. ELőZMÉNYEK

A javaslat megküldésének időpontja az Európai Parlament, illetve a Tanács számára: (COM(2010) 666 végleges – COD): 2010/0326 | 2010. november 15. |

Az Európai Gazdasági és Szociális Bizottság véleményének időpontja: | 2011. március 15. |

Az Európai Parlament első olvasatban elfogadott álláspontjának időpontja: | 2011. április 7. |

A tanácsi álláspont elfogadásának időpontja: | 2011. december 15. |

A Bizottság 2010. november 15-én javaslatot nyújtott be a jogalkotónak tanácsi irányelv meghozatalára a 2000/75/EK irányelvnek[1] a kéknyelv-betegség elleni vakcinálás tekintetében történő módosításáról (COM(2010)666), amely a kérődző állatokat (szarvasmarha, juh, kecske) támadja, és az utóbbi évtizedben jelentős gazdasági veszteségeket okozott az Unióban. A bizottsági javaslat jogalapja az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelv[2] és különösen annak 15. cikke második francia bekezdése.

Egy tagállam sem emelt kifogást a javaslat szövegével kapcsolatban, amikor az állat-egészségügyi szolgálatok vezetőivel és a mezőgazdasági tanácsosokkal/attasékkal a javaslattal kapcsolatos technikai kérdéseket vitatták meg 2011. január 13-án a Tanácsban. A COREPER tagjai egyhangúlag elismerték, hogy sürgető a kérdés, és 2011. január 26-án vita nélkül elfogadták a tagállamok álláspontját. A COREPER elnöke 2011. január 26-án levélben továbbította a Bizottság javaslatát az Európai Parlamentnek, amelyhez mellékelte a társjogalkotók javaslatát arra vonatkozóan, hogy annak jogalapját rendes jogalkotási eljárást követően az EUMSZ 43. cikkének (2) bekezdésére módosítsák. A COREPER továbbá a kérdés sürgős tárgyalására kérte a Parlamentet, hogy tartani tudják a bizottsági javaslatra vonatkozóan kitűzött határidőket.

Az Európai Parlament 2011. április 7-én fogadta el az első olvasat során kialakított véleményét. A Bizottság nem módosította javaslatát az első olvasat ismeretében. A Tanács már korábban jelezte, hogy támogatja a Bizottság által javasolt intézkedéseket és az Európai Parlament apróbb módosításait is kész elfogadni.

A megfelelési táblázatok horizontális vonatkozásával foglalkozó, folyamatban lévő intézményközi megállapodásra a Versenyképességi Tanács 2011. szeptember 29-i, az Európai Parlament Elnökök Értekezlete pedig 2011. október 20-i ülésén adott felhatalmazást.

A Tanács egy esetleges második olvasat korai lebonyolítása érdekében december 15-én első olvasatban elfogadta álláspontját.

A Gazdasági és Szociális Bizottság 2011. március 15-én fogadta el véleményét (NAT/512). A vélemény előadója Ludvík JÍROVEC.

2. A BIZOTTSÁG JAVASLATÁNAK CÉLJA

A bizottsági javaslat nagyobb rugalmasságot kíván biztosítani a kéknyelv-betegség elleni vakcinázás terén és az állatok szállítására vonatkozó korlátozások által érintett területeken kívül is lehetővé kívánja tenni az állatok vakcinázását.

Ezzel a bizottsági javaslat módosítja a 2000/75/EK tanácsi irányelvet. Az 5. cikk módosítása értelmében az illetékes hatóságok csak egy külön kockázatértékelés elvégezése után engedélyezik a kéknyelv-betegség elleni vakcinázást. A 2000/75/EK irányelv 8. cikke (2) bekezdésének b) pontjához fűzött módosítás a megfigyelési körzeten belül a módosított élő attenuált vakcinákkal való vakcinázás tilalmáról rendelkezik. A javaslat módosítja továbbá az irányelv 10. cikke (2) bekezdését, amennyiben a megfigyelési körzeten belüli jelenlegi vakcinázási tilalmat a „módosított élő attenuált vakcinákkal” való vakcinázásra enyhíti, ezáltal lehetőséget biztosít a biztonságosabb, „inaktív vakcinák” használatára.

Ezenfelül a bizottsági javaslat előírja a tagjállamok számára, hogy a fenti rendelkezések elfogadását követően a rendelkezések szövegét, valamint a rendelkezések és az irányelv közötti megfelelést bemutató táblázatot megküldjék a Bizottságnak.

3 . MEGJEGYZÉSEK A TANÁCS ÁLLÁSPONTJÁRÓL

A Tanács álláspontja szerint a Bizottság által javasoltakkal szemben jogalapként az EUMSZ 43. cikkének (2) bekezdését kellene használni, mivel a Lisszaboni Szerződés a rendes jogalkotási eljárás alkalmazását vezette be a 43. cikken alapuló javaslatok esetén. A Bizottságnak nincs kifogása a jogalap ily módon történő változtatása ellen.

A Bizottság támogatja a tanácsi álláspontot, mivel a Tanács egyetért a bizottsági javaslattal abban, hogy lehetővé kell tenni a kéknyelv-betegség elleni vakcinázását az állatok szállítására vonatkozó korlátozások által érintett területeken kívül is.

Mivel a megfelelési táblázatokról folyó intézményközi vita miatt késik a javaslat elfogadása, a Tanács későbbre kívánja helyezni az irányelvhez való megfeleléshez szükséges nemzeti törvények, rendeletek és közigazgatási rendelkezések elfogadására, kihírdetésére és alkalmazására javasolt időpontot. A Bizottság elfogadja ezt a következő vakcinázási idényhez igazodó határidőmódosítást.

A Tanács azonban ellenzi az arra vonatkozó kérelmet, hogy a jelenlegi javaslathoz megfelelőségi táblázatot készüljön. A Bizottság elfogadhatónak tartja a megfelelőségi táblázatra vonatkozó rendelkezések mellőzését az irányelvből, mivel csak korlátozott számú módosítást javasoltak ehhez a nemzeti jogba már egy évtizede átültetett irányelvhez, következésképpen a módosítások átültetésének ellenőzése sem okoz majd különösebb nehézséget.

Az Európai Parlament átal javasolt módosítások a jelenlegi jogalapot a 43. cikk (2) bekezdésére változtatják és a vakcinázási időszak előtti végrehajtás biztosítása érdekében új időpontokat szabnak meg a rendelkezések alkalmazására. E módosítások egyike sem vezetett ellentmondásokhoz. Ugyanakkor a megfelelési táblázatokról folyó vita a jelentéssel összefüggő minden előrelépést megakadályozott.

4. KÖVETKEZTETÉS

A Bizottság üdvözli a Tanács első olvasatban elfogadott álláspontját, amely lehetővé teszegy második olvasatra vonatkozó mielőbbi megállapodást.

[1] A Tanács 2000. november 20-i 2000/75/EK irányelve a kéknyelv betegség elleni védekezésre és felszámolására vonatkozó külön rendelkezések megállapításáról (HL L 327., 2000.12.22., 74. o.)

[2] HL L 62., 1993.3.15., 69. o.